**„2019 Év kutyája" pályázat feltételei**

# „2019 Év Ígéretes bébi/kölyök kan/szuka kutyája”

A nevezés feltétele 2019-évi MOFTEK tagság. Ehhez a kategóriához minimum 3 kiállítás nagyon ígéretes 1. cím elnyerése szükséges.

# „2019 Év fiatal kan kutyája" és "2019 Év fiatal szuka kutyája"

A nevezés feltétele 2019-évi MOFTEK tagság. Minimum 4 maximum 10 cím, amit a kutya *18 hónapos koráig* szerzett FCI tagszervezet kiállításán, (fiatal, növendék, nyílt vagy champion osztályban 18 hónapos korig) és a klubkiállítás eredménye, függetlenül a klubkiállításon betöltött életkortól, de minimum 9 hónap. A csatolt díjazási táblázat alapján a legtöbb pontot elért fiatal kan/szuka kutya kapja a címet. 1-3 helyezett díjazása serleggel történik.

# „2019 Év felnőtt kan kutyája" és „2019 Év felnőtt szuka kutyája"

A nevezés feltétele 2019 évi MOFTEK tagság. Minimum 4 maximum 10 cím, amit a kutya *15 hónapos kort betöltően* szerzett FCI tagszervezet kiállításán, (növendék, nyílt vagy champion osztályban) és a klubkiállítás eredménye, függetlenül a klubkiállításon betöltött életkortól, de minimum 9 hónap. A csatolt díjazási táblázat alapján a legtöbb pontot elért felnőtt kan/szuka kutya kapja a címet. 1-3 helyezett díjazása serleggel történik.

# „2019 Év veterán kan kutyája" és „2019 Év veterán szuka kutyája"

A nevezés feltétele 2019 évi MOFTEK tagság. Minimum 4 maximum 10 cím, amit a kutya veterán osztályban ért el, valamint a klubkiállítás eredménye, függetlenül a klubkiállításon betöltött életkortól. A csatolt díjazási táblázat alapján a legtöbb pontot elért veterán kan/szuka kutya kapja a címet. 1-3 helyezett díjazása serleggel történik.

# „2019 Év tenyésztője"

A nevezés feltétele 2019 évi MOFTEK tagság. Nevezés feltétele minimum 4, maximum 10 saját tenyésztésű, saját vagy idegen tulajdonban lévő kutya, kutyánként minimum 2, maximum 5 cím. A csatolt díjazási táblázat alapján a legtöbb pontot elért tenyésztő kapja a címet. 1-3 helyezett díjazása serleggel történik.

A pályázatok általános feltételei:

1. **Minden kutya csak 1 kategóriában nevezhető!**

1. Benyújtandó év fiatal kutyája, év felnőtt kutyája, év veterán kutyája kan/szuka.

- minimum 4 FCI tagszervezet által rendezett kiállítás eredménye, maximum 10 FCI tagszervezet által rendezett kiállítás eredménye

1. Benyújtandó év tenyésztője:

 - minimum 4 maximum 10 saját tenyésztésű kutya kutyánként minimum 2 FCI tagszervezet által rendezett kiállítás, maximum kutyánként 5 FCI tagszervezet által rendezett kiállítás eredménye

1. Valamennyi kiállítási eredményt csak akkor tudunk figyelembe venni, ha az legalább kitűnő minősítésű.

1. A kitöltött pályázati nevezési lap mellé, a bírálati lapokat és eredménykártyákat fénymásolatban kérjük, a törzskönyv mindkét oldalának másolatával.
2. **Pályázni csak 2019 évi MOFTEK tagsággal rendelkező tulajdonos tud az Év kutyájára, vagy MOFTEK tagsággal rendelkező tenyésztő az Év tenyésztője címért (függetlenül a kutya tulajdonosok tagságától).**

Eredmény benyújtása a letölthető excel táblában:

A pályázat benyújtásához a letölthető excel táblát legyetek szívesek kitöltve visszaküldeni. A szürkés-kék mezőkben legördülő mezőválasztás segít a kategóriák kiválasztásában. Az adott kiállításon a legmagasabb címet kell kiválasztani az „\*eredmény” mezőben. A pontok automatikusan megjelennek a kitöltést követően.

FONTOS!

1. Pályázatok beadási határideje 2020.január.18.
2. Valamennyi pályázaton csak klubtagjaink vehetnek részt!
3. Csak a minden tekintetben hiánytalan és határidőig feladott pályázatokat tudjuk érdemben figyelembe venni!
4. A klubkiállítás eredménye a nevezési osztálytól és az elért eredménytől függetlenül beszámítható a pályázatoknál, de minimum fiatal osztály eredményét tudjuk figyelembe venni
5. Külföldi fajta-szervezet által rendezett klubkiállítás eredményét is a klubkiállításra vonatkozó ponttáblázat alapján számoljuk.